stanford-oval/wikipedia huggingface dataset:
Tor Karsten
Kirjallisuutta

Kohvakka, Hannele: ”Karsten, Tor Evert (1870–1942)”, Suomen kansallisbiografia, osa 5, s. 16–17.  Helsinki:  Suomalaisen Kirjallisuuden Seura, 2005.  ISBN 951-746-446-0.  / Teoksen verkkoversio.
Tubize

| Tubize Tubeke |
| --- | --- |
 lippu:  vaakuna
 Tubizen sijainti.
 Tubize
 Koordinaatit: 50°41′N, 4°12′E 
Valtio:  Belgia
Provinssi:  Vallonian Brabant
Arrondissementti:  Nivelles
Hallinto:  
 – Asutustyyppi:  Kunta
 – Pormestari:  Raymond Langendries
Pinta-ala:  
 – Kokonaispinta-ala:  32.66 km²
Väkiluku (1.1.2008):  22 945
 – Väestötiheys:  703 as./km²
Aikavyöhyke:  UTC+1
 – Kesäaika:  UTC+2
Postinumero:  1480
 
 www.tubize.be 
Infobox OKVirheellinen NIMI-arvo: 
Tubize (holl. Tubeke) on kunta Belgiassa Vallonian alueella Vallonian Brabantin provinssissa. Pinta-alaa Tubizella on 32,66 neliökilometriä. Kunnassa oli 1. tammikuuta 2008 22 945 asukasta, joista naisia oli 11 770 ja miehiä 11 175. Asukastiheys oli 703 as./km². Kunnan pormestarina toimii Raymond Langendries.
Tubize on saanut nimensä hollannin kielen sanoista ”twee beken” (suom. kaksi jokea). Tubize sijaitseekin Sennette- ja Senne-jokien yhtymäkohdassa. Nykyinen Tubizen kunta syntyi vuonna 1976, kun Clabecq (holl. Klabbeek), Oisquercq (holl. Oostkerk), Saintes (holl. Sint-Renelde) ja Tubize yhdistyivät. Tubizesta on matkaa pääkaupunki Brysseliin 25 kilometriä.
Tubizen ystävyyskaupungit ovat Mirande Ranskassa, Korntal-Münchingen Saksassa ja Scandiano Italiassa.
Jalkapalloseura AFC Tubize on kotoisin Tubizesta. Myös jalkapalloilija Walter Baseggio (s. 1978) on syntynyt Tubizen Clabecqissä.
Aiheesta muualla

Kuvia tai muita tiedostoja aiheesta Tubize Wikimedia Commonsissa
Kunnan kotisivut (ranskaksi)
Vallonian Brabantin provinssin kunnat
Tubizen kaupungintalo.
Umpikaivo

Umpikaivo on jäteveden umpisäiliö, jolla tarkoitetaan vesitiivistä, talousjäteveden tai lietteen tilapäiseen varastoimiseen tarkoitettua säiliötä, josta ei ole jäteveden purkuputkea ympäristöön. Yleensä umpisäiliöön johdetaan asuntojen käymälävedet, mutta ympäristön tai tarpeen asettamien vaatimuksien vuoksi niihin voidaan joutua johtamaan talouden kaikki jätevedet. Umpisäiliöt valmistetaan sementistä, lasikuidusta ja/tai muovista.
Haja-asutusalueiden vaikeilla tonteilla (jyrkät rinnetontit), ranta- ja pohjavesialueilla umpisäiliö on usein ainut jätevedenkeräysratkaisu. Umpisäiliöillä on usein lyhyempi tyhjennysväli kuin sakokaivoilla. Umpisäiliöt on tyhjennettävä yleensä noin 2-4 kuukauden välein riippuen säiliön koosta ja talouden vedenkulutuksesta.
Tiina Sandberg

| Tiina Sandberg> Henkilötiedot |
| --- | --- |
Syntynyt: 1974 Isojoki
Kansalaisuus:  Suomi
Ammatti:  pääsihteeri
Siviilisääty:  naimisissa
Muut tiedot
Järjestö:  Suomen kommunistinen puolue
Edeltäjä:  Petra Packalén
Aiheesta muualla
Kotisivu
Tiina Maria Sandberg (s. 1974) on Suomen kommunistisen puolueen pääsihteeri vuodesta 2018 alkaen. Tätä ennen hän toimi SKP:n Uudenmaan piirijärjestön järjestösihteerinä ja Asukasliiton järjestösihteerinä.
Sandberg on koulutukseltaan puutarhuri ja ympäristösuunnittelija, AMK.
Sandberg toimii myös Tiedonantaja-lehden toimituskunnassa sekä Euroopan vasemmistopuolueen hallituksen jäsenenä ja sen työryhmissä.
Europarlamenttivaaleissa 2024 Sandberg sai 312 ääntä koko maassa eikä tullut valituksi.
Vaalimenestys

| Vuosi (vaalipiiri) | Äänimäärä | Tulos |
| --- | --- | --- |
| 2019 (Helsinki) | 87 | Ei valittu |
| 2023 (Helsinki) | 130 | Ei valittu. |
| Vuosi (kunta) | Äänimäärä | Tulos |
| --- | --- | --- |
| 2021 (Helsinki) | 66 | Ei valittu. |
Aiheesta muualla

Sandbergin verkkosivut
Tiina Sandberg  Asukkaiden Helsinki
Vakataka

| Vakataka > noin 250–500 |
| --- | --- |
   Vakataka-dynastian hallitsema alue vuonna 450. 
Valtiomuoto:  monarkia
Pääkaupunki:  Vatsagulma
Uskonnot:  buddhalaisuus, hindulaisuus
Edeltäjä:  Sātavāhana
Seuraaja:  Vishnukundina
Vakataka-dynastia oli Intian Deccanin alueella 200-400 -luvuilla hallinnut dynastia. Sen vaikutuspiirin uskotaan ulottuneen pohjoisessa Malwan ja Gujaratin alueilta etelään Tungabhadra -joelle, ja idässä Bengalinlahdelle ja lännessä Arabianmerelle.
Toei Company

| Toei Company |
| --- | --- |

Perustettu:  1. lokakuuta 1950
Kotipaikka:  Tokio, Japani
Tuotteet:  elokuva, televisio-ohjelmat
Tytäryhtiöt:  Toei Digital Lab  Toei Labo Tech  Toei Language Tech Center  Toei Animation  Toei Television Production  Toei Video  Toei Satellite Broadcasting  Toei Agency  Cloverway Inc.
Kotisivu:  www.toei-anim.co.jp
Infobox OKVirheellinen NIMI-arvo: 
Toei Company (jap. 東映株式会社, Tōei Kabushiki-gaisha) on japanilainen elokuvayhtiö, joka tuottaa ja levittää sekä näyteltyjä elokuvia että animea. Yhtiön päämaja sijaitsee Chūōssa, Tokiossa.
Historia

Yhtiö on jäljitettävissä vuoteen 1938 asti, kun sarja pienempiä yhtiöitä sulautettiin nimellä Tōkyō-Yokohama Eiga (usein lyhennetty Tō-Yoko Eiga, 東横映画 - Tokyo-Yokohama Films). 1. lokakuuta 1950 perustettiin Tōkyō Eiga Haikyū (東京映画配給 - Tokyo Film Distribution Company). Nimi Tōei tulee yhtiön aikaisemmasta nimestä Tōkyō Eiga Haikyū. Se otettiin virallisesti käyttöön huhtikuussa 1951. Yhtiö jatkoi kasvamistaan, ja osti vuonna 1948 perustetun Nihon Dōga Eigan (日本 映 画 画 - Japanese Animated Films) vuonna 1956, jonka nimeksi vaihdettiin Toei Animation.
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivu
Yhtiön päämaja vuonna 2017.
TsAGI

TsAGI (2006), vasemmalla pystysuora tuulitunneli
TsAGI (ven. ЦАГИ, Центра́льный аэрогидродинами́ческий институ́т, Tsentralnyi aerogidrodinamitšeski institut,  "Virtausdynamiikan keskusinstituutti") on Venäjän tärkeimpiä ilmailuteknologian tutkimuslaitoksia.
Laitoksen perusti vuonna 1918 Moskovaan Nikolai Žukovski, jota on sanottu Venäjän ilmailun isäksi. Vuodesta 1935 alkaen se on sijainnut Žukovskin kaupungissa Moskovan lähellä. Moskovassa sijaitsee yhä sivutoimipiste, MAGI.
Neuvostoliiton aikana TsAGI oli toiminnaltaan Yhdysvaltain NASAn kaltainen. Se on edelleen johtavia aerodynamiikan tutkimuskeskuksia maailmassakenen mukaan?. Keskuksella on yli 40 tuulitunnelia, joissa ovat 1990-luvulta alkaen testanneet lentokoneita myös ulkomaiset valmistajat, esimerkiksi Dassault ja Lockheed-Martin.
TsAGI on kehittänyt sekä lentokoneita että avaruusaluksia, esimerkiksi Energija-kantoraketin ja Buran-avaruussukkulan.
Kuuluisia TsAGIn insinöörejä

Semjon Lavotškin
Vladimir Petljakov
Pavel Suhoi
Andrei Tupolev
Aiheesta muualla

TsAGIn sivusto
Kuvia tai muita tiedostoja aiheesta TsAGI Wikimedia Commonsissa
Töröstinmäki

Töröstinmäki on Kouvolan asuinalue ja pienalue. Se sijaitsee Sarkolan kaupunginosan länsiosassa lähellä Kouvolan keskustaa eli Kankaan kaupunginosaa. Töröstinmäen asuinalue on saanut nimensä samannimisestä kohoumasta, jossa on ulkoilureitti. Töröstinmäellä sijaitsee Kouvolan aikuiskoulutuskeskus ja asutus on pääosin pientalovaltaista.
Töröstinmäen alue rajautuu idässä Kymenlaaksontiehen sekä Sarkolan asuinalueeseen, pohjoisessa rautatiehen sekä Kaunisnurmeen, lännessä Vatajan asuinalueeseen ja etelässä Hanskilantiehen sekä Rekolaan.
Valmistava koulutus

Valmistavalla koulutuksella tarkoitetaan näyttötutkintoperusteisessa tutkinnoissa annettavaa koulutusta ennen tutkinnon suorittamista. Tutkinnon suorittaminen ja koulutus on pidettävä erikseen aikuisten näyttötutkinnoissa. Käytännössä tämä tarkoittaa sitä, että tutkinnon suorittaja itse valitsee haluamansa koulutuksen ennen tutkinnon suorittamista. Tarvittava ammattitaito, joka näyttötutkinnossa näytetään oikeita työtehtäviä tekemällä hankitaan jo työssä, koulussa tai vapaa-aikana.
Valmistavaa koulutusta järjestävät eri aikuisoppilaitokset ympäri Suomen.
Valmistusarkisto

Valmistusarkisto (engl. device history record, DHR) sisältää tuotteen valmistusta, varastointia ja jakelua koskevien tietojen tallenteet, joita säilytetään ainakin tuotteen elinkaaren ajan. Tuotteeseen merkityn tunnisteen avulla tuote voidaan yksilöidä ja jäljittää sen vaiheet arkiston tietojen perusteella. Tunnisteena voi olla sarjanumero tai muu tunnistusnumero kuten valmistuserän numero. Valmistuserällä tarkoitetaan samanlaisten tuotteiden joukkoa ennen tuotelajin vaihtoa.
Valmistusarkistoon tallennetaan tunnisteen lisäksi tiedot esimerkiksi päivämääristä, tuotanto- ja ympäristöolosuhteista, laadunvarmistuksesta ja tuote-erän suuruudesta. Tuotetta koskevia tietoja joudutaan jäljittämään useimmiten silloin, kun omavalvonta, viranomaisen valvonta tai käyttäjä havaitsee ettei raaka-aine tai tuote täytä turvallisuus- tai laatuvaatimuksia.
DHR on erityisesti Yhdysvaltain elintarvike- ja lääkeviraston (Food and Drug Administration, FDA) käyttämä nimitys.
Tori Kelly

| Tori Kelly |
| --- | --- |
 Tori Kelly esiintymässä vuonna 2023.
Henkilötiedot
Koko nimi:  Victoria Loren Kelly
Syntynyt: 14. joulukuuta 1992 (ikä 31) Wildomar, Kalifornia, Yhdysvallat
Ammatti:  laulaja-lauluntekijä musiikkituottaja
Muusikko
Taiteilijanimi:  Tori Kelly ja Victoria Loren Kelly 
Aktiivisena:  2004–
Tyylilajit:  pop R&B
Soittimet:  laulu kitara piano
Levy-yhtiöt:  Capitol Records Geffen Records
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Victoria Loren ”Tori” Kelly (s. 14. joulukuuta 1992 Wildomar, Kalifornia) on yhdysvaltalainen laulaja-lauluntekijä, joka tuli alkujaan tunnetuksi YouTube-videoidensa kautta sekä  American Idolista, johon hän osallistui 16-vuotiaana.
Karsiuduttuaan kilpailusta Kelly alkoi tehdä omaa musiikkia ja solmi levytyssopimuksen Capitol Recordsin kanssa vuonna 2013. Hänen debyyttialbuminsa Unbreakable Smile julkaistiin kesäkuussa 2015 ja sen johtosingle "Nobody Love" nousi listahitiksi Yhdysvalloissa. Vuonna 2015 Kelly oli Grammy-ehdokkaana kategoriassa "Paras uusi artisti".
Varhaisvaiheet

Kellyn isä on jamaikalais-puertoricolainen ja äiti taas irlantilaista ja saksalaista syntyperää. Hän on ollut musikaalinen pienestä saakka ja osallistui lapsena laulukilpailuihin Star Search ja America's Most Talented Kid. Kellylle tarjottiin ensimmäistä levytyssopimusta jo 12-vuotiaana.
14-vuotiaana Kelly alkoi saada mediasuosiota YouTubessa, kun hän lauloi itse kuvaamillaan videoilla eri artistien cover-kappaleita. Vuonna 2010 hän osallistui American Idoliin ja pääsi koelauluista läpi, mutta karsiutui pääsemättä 24 parhaan joukkoon.
Ura

Kelly on kirjoittanut omaa musiikkiaan siitä saakka, kun putosi American Idolista. Hän julkaisi vuonna 2012 ensimmäisen EP-levynsä nimellä Handmade Songs by Tori Kelly. Levy sisälsi kuusi Kellyn itse kirjoittamaa ja äänittämää kappaletta. EP julkaistiin iTunesissa ja se pääsi kymmenen parhaan pop-albumin joukkoon. Vuonna 2013 Kelly julkaisi hyväntekeväisyyssinglen "Fill a Heart" ja järjesti sen johdosta myös hyväntekeväisyyskiertueen.
Kelly julkaisi vuonna 2013 toisen EP-levynsä Foreword ja virallisen debyyttialbuminsa Unbreakable Smile vuonna 2015. Lisäksi hän lauloi kappaleen "Silent" elokuvan The Giver soundtrackille.
Diskografia

Handmade Songs by Tori Kelly (2012)
Foreword (2013)
Unbreakable Smile (2015)
Hiding Place (2018)
Inspired by True Events (2019)
Valmisvaate

Valmisvaate on tehdasvalmisteinen vaate, joka on tehty sarjatuotannolla ja suunniteltu standardimittaisten ihmisten pidettäviksi. Sarjatuotanto tarjoaa selvän kustannusedun, ja vaatteet on lisäksi usein tehty haute couturea halvemmilla materiaaleilla. Tällaisten vaatteiden tuotanto alkoi, kun muotisuunnittelijat halusivat nähdä suunnittelemiaan vaatteitaan myös tavallisten ihmisten päällä.[lähde? ]
Valmisvaatemessut pidetään kahdesti vuodessa erillään haute couture -messuista.
Tupsuviiriäiset

| Tupsuviiriäiset |
| --- | --- |
 Kaliforniantupsuviiriäinen (Callipepla californica)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kanalinnut Galliformes
Heimo::  Amerikanviiriäiset Odontophoridae
Suku::  Tupsuviiriäiset Callipepla  Wagler, 1832
Katso myös
   Tupsuviiriäiset Wikispeciesissä   Tupsuviiriäiset Commonsissa 
Infobox OKNimi-testi OK: 
Tupsuviiriäiset (Callipepla) on amerikanviiriäisten heimoon kuuluva lintusuku.
Tupsuviiriäisiin (Callipepla) kuuluvia lajeja

Aavikkotupsuviiriäinen (Callipepla gambelii)
Kaliforniantupsuviiriäinen (Callipepla californica)
Pensastupsuviiriäinen (Callipepla douglasii)
Suomuviiriäinen (Callipepla squamata)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
Valkotupakka

| Valkotupakka |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset Eudicots
Kladi::  Asteridit
Lahko::  Solanales
Heimo::  Koisokasvit Solanaceae
Alaheimo::  Nicotianoideae
Tribus::  Nicotianeae
Suku::  Tupakat Nicotiana
Laji::  alata
Kaksiosainen nimi
 Nicotiana alata  Link & Otto, 1830 
Katso myös
   Valkotupakka Wikispeciesissä   Valkotupakka Commonsissa 
Infobox OKNimi-testi OK: 
Valkotupakka (Nicotiana alata) on Etelä-Amerikasta kotoisin oleva kasvilaji. Siitä on jalostettu isokukkainen lajike koristekasviksi. Se on yksivuotinen kukkakasvi, joka on perhosten suosiossa.
Aiheesta muualla

Kasviatlas: Valkotupakka (Nicotiana alata) Suomessa.
ITIS: Nicotiana alata
United States Department of Agriculture (USDA): Nicotiana alata (englanniksi)
Tubi (suoratoistopalvelu)

| Tubi, Inc>  |
| --- | --- |

Perustettu:  1. huhtikuuta 2014
Toimitusjohtaja:  Farhad Massoudi
Kotipaikka:  San Francisco, Kalifornia, Yhdysvallat
Toimiala:  viihde
Tuotteet:  suoratoisto, televisiosarjat ja elokuvat
Emoyhtiö:  Tubi Media Group (Fox Corporation)
Kotisivu:  tubitv.com
Infobox OKVirheellinen NIMI-arvo: 
Tubi on yhdysvaltalainen mainosrahoitteinen suoratoistopalvelu, jonka omistaa Fox Corporation. Palvelu aloitti toimintansa 1. huhtikuuta 2014. Tammikuussa 2022 palvelulla oli maailmanlaajuisesti noin 51 miljoonaa kuukausittaista aktiivikäyttäjää.
Sisältö

Tubin ohjelmakirjastossa oli helmikuussa 2022 yli 35 000 elokuvaa ja televisiosarjaa. Valtaosa palvelun sisällöstä tulee ulkopuolisilta tuottajilta. Tubilla on sopimukset muun muassa MGM:n, Gaumontin, Paramountin, Lionsgaten, Sony Picturesin, Nordisk Filmin, Warner Bros.:in ja NBCUniversalin elokuvien ja tv-sarjojen esittämisestä.
Vuodesta 2021 lähtien Tubi on myös tuottanut omia alkuperäissarjoja ja -elokuvia.
Aiheesta muualla

Virallinen sivusto (englanniksi)
Valkotöyhtötoko

| Valkotöyhtötoko |
| --- | --- |
 Horizocerus a. albocristatus Yhdysvalloissa Central Park Zoossa.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Bucerotiformes
Heimo::  Sarvinokat Bucerotidae
Suku::  Horizocerus
Laji::  albocristatus
Kaksiosainen nimi
 Horizocerus albocristatus  (Cassin, 1848) 
Synonyymit
 Tropicranus albocristatus 
Katso myös
   Valkotöyhtötoko Wikispeciesissä   Valkotöyhtötoko Commonsissa 
Infobox OKNimi-testi OKIUCN-testi OK: 
Valkotöyhtötoko (Horizocerus albocristatus, aiemmin Tropicranus albocristatus) on sarvinokkien heimoon kuuluva lintu. Suvun nimi Horizocerus on ollut nimen Tropicranus etusijalla kun aarnitokon ja valkotöyhtötokon todettiin kuuluvan samaan sukuun (Gonzales et al. 2013b).
Lajin kolme alalajia eroavat toisistaan lähinnä siinä, miten paljon valkoista niillä on päässä ja kaulassa ja onko siipien päällyssulissa valkoisia täpliä.
Horizocerus albocristatus albocristatus (Cassin, 1848) – Guineasta Norsunluurannikolle
Horizocerus albocristatus cassini (Finsch, 1903) – Nigeriasta pohjoiseen Angolaan ja läntiseen Ugandaan
Horizocerus albocristatus macrourus (Bonaparte, 1850) – Norsunluurannikolta Beniniin
BirdLife International ja IUCN errottavat alalajin cassini omaksi lajikseen. Tämän vuoksi IUCN uhanalaisuusluokittelee H. albocristatuksen (sis. macrourus) ja H. cassinin erikseen, kummankin elinvoimaiseksi.
Aiheesta muualla

Catalogue of Life
Valmisteverokonttori

Valmisteverokonttori, alkujaan leima- ja valmisteverokonttori, oli vuosina 1937–1970 valtiovarainministeriön alaisuudessa toiminut suomalainen valtion virasto, joka vastasi valmisteverotuksesta.
Valmisteverotus on Suomessa perinteisesti kuulunut Tullihallitukselle. Vuonna 1937 tullilaitoksen aksiisikonttori ja verotusmerkeistä sekä niiden valmistuksesta vastannut leimakonttori yhdistettiin uudeksi virastoksi.
Leima- ja valmisteverokonttorin  leimatoimiston  tehtävät  siirrettiin  Suomen Pankille vuonna 1949. Tällöin konttori muutettiin valmisteverokonttoriksi. Se lakkautettiin vuonna 1970, jolloin valmisteverotus siirrettiin takaisin Tullihallituksen vastuulle.
Tori Bowie

| Mitalit | Mitalit | Mitalit |  |
| --- | --- | --- | --- |
|  Tori Bowie Pekingin MM-kilpailuissa 2015. |  Tori Bowie Pekingin MM-kilpailuissa 2015. |  Tori Bowie Pekingin MM-kilpailuissa 2015. |  |
Maa:   Yhdysvallat
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Rio de Janeiro 2016 | 4 × 100 m |  |
|  Hopeaa | Rio de Janeiro 2016 | 100 m |  |
|  Pronssia | Rio de Janeiro 2016 | 200 m |  |
| MM-kilpailut  | MM-kilpailut  | MM-kilpailut  |  |
|  Kultaa | Lontoo 2017 | 100 m |  |
|  Kultaa | Lontoo 2017 | 4 × 100 m |  |
|  Pronssia | Peking 2015 | 100 m |  |
Tori Bowie (27. elokuuta 1990 – 23. huhtikuuta 2023) oli yhdysvaltalainen pikajuoksija ja pituushyppääjä.
Bowie osallistui pituushypyssä Sopotin sisäratojen MM-kisoihin 2014, mutta karsiutui loppukilpailusta. Pekingin MM-kisoissa 2015 hän saavutti pronssia 100 metrin juoksussa ajalla 10,86. Sisäratojen MM-kisoissa 2016 hän sijoittui 60 metrin juoksussa kuudenneksi. Rio de Janeiron olympialaisissa 2016 hän saavutti 100 metrillä hopeaa ajalla 10,83, 200 metrillä pronssia ajalla 22,15 ja juoksi 4 × 100 metrin viestissä ankkuriosuuden kultaa voittaneessa Yhdysvaltojen viestijoukkueessa. Lontoon MM-kilpailuissa 2017 hän voitti kultaa 100 metrillä ajalla 10,85 ja 4 × 100 metrin viestissä, jossa hän juoksi ankkuriosuuden. Dohan MM-kilpailuissa 2019 hän sijoittui pituushypyssä neljänneksi tuloksella 681. 100 metrillä hän ei startannut välieräjuoksuun.
Bowie voitti kahdeksan Timanttiliigan osakilpailua joista neljä 100 metrillä (Rooma, New York ja Monaco 2014 sekä Doha 2016) ja neljä 200 metrillä (Eugene 2014, New York 2015, Eugene 2016 ja Eugene 2017).
Kuolema

Bowie löydettiin toukokuun alussa 2023 kuolleena kotoaan Orangen piirikunnassa Floridassa. Hän oli kahdeksannella kuukaudella raskaana ja hänen todettiin kuolleen synnytyskomplikaatioihin. Kuolinajankohdaksi varmistui myöhemmin 23. huhtikuuta 2023. Kuollessaan hän painoi vain 43 kilogrammaa.
Henkilökohtaiset ennätykset

| Laji | Tulos | Paikka | Päivämäärä |
| --- | --- | --- | --- |
| 100m | 10,78 s | Eugene | 3. heinäkuuta 2016 |
| 200m | 21,77 s | Eugene | 27. toukokuuta 2017 |
| Pituushyppy | 691 cm | Los Angeles | 6. huhtikuuta 2013 |
Aiheesta muualla

Kuvia tai muita tiedostoja aiheesta Tori Bowie Wikimedia Commonsissa
Tori Bowie Twitterissä
Naisten 100 metrin juoksun maailmanmestarit
Thaimaan parlamenttivaalit 2014

Thaimaan parlamenttivaalit 2014 olivat Thaimaassa 2. helmikuuta 2014 järjestetyt ennenaikaiset parlamenttivaalit. Vaaleilla oli tarkoitus valita Thaimaan parlamentin edustajainhuoneen 500 edustajaa, joista 375 valitaan vaalipiireittäin ja 125 puolueiden asettamilta vaalilistoilta. Perustuslakituomioistuin kuitenkin mitätöi vaalit ja uusien vaalien valmistelut päättyivät, kun armeija otti vallan 22. toukokuuta 2014.
Ennenaikaiset parlamenttivaalit olivat seurausta marraskuussa 2013 alkaneesta poliittisesta kriisistä. Viikkoja jatkuneiden mielenosoitusten jälkeen pääministeri Yingluck Shinawatra hajotti parlamentin alahuoneen 9. joulukuuta 2014. Perustuslain mukaan uudet vaalit on järjestettävä 45–60 päivän kuluttua siitä, kun kuninkaallinen asetus on julkaistu Thaimaan virallisessa lehdessä. Kuninkaallisessa asetuksessa vaalipäiväksi ilmoitettiin 2. helmikuuta 2014.
Thaimaan perustuslakituomioistuin mitätöi 21. maaliskuuta 2014 helmikuun toisena päivänä pidetyt vaalit, koska vaaleja ei voitu pitää samanaikaisesti joka vaalipiirissä.
Tausta

Poliittinen kriisi alkoi elokuussa 2013, jolloin parlamentin alahuone käsitteli ensimmäisen kerran armahduslakia, joka olisi vapauttanut kaikki vuoden 2006 vallankaappauksen jälkeen poliittisin perustein tuomitut henkilöt johtohenkilöitä lukuun ottamatta. Lain toisessa käsittelyssä 1. marraskuuta armahduslakia oli laajennettu koskemaan myös poliittisia johtajia ja Thaksin Shinawatraa, maanpaossa elävää entistä pääministeriä, joka on myös istuvan pääministerin veli. Laki hyväksyttiin ja Thaksinin ja hallituksen vastaiset tahot alkoivat valmistella mielenosoituksia, vaikka hallituspuolueet hylkäsivät armahduslain senaatissa.
Mielenosoitukset voimistuivat 20. marraskuuta jälkeen, kun perustuslakituomioistuin päätti hallituspuolueen toimineen vastoin perustuslakia säätäessään perustuslakia koskevan muutoksen. Hallituksen vastaisten mielenosoitusten johtajaksi nousi demokraattien kansanedustaja Suthep Thaugsuban. Suthep vaati hallitusta eroamaan ja ehdotti sen tilalle "kansanneuvoston" perustamista, joka valitsisi maalle uuden johtajan. Suthepin tärkein tavoite on kitkeä Thaimaasta pois Thaksinin perheen poliittinen valta.
Paine hallitusta vastaan kasvoi entisestään, kun kaikki Demokraattisen puolueen 153 kansanedustajaa ilmoittivat 8. joulukuuta eroavansa parlamentin alahuoneesta. Pääministeri ilmoitti hajottavansa parlamentin alahuoneen 9. joulukuuta 2013 ja ennenaikaisten vaalien päivämääräksi ilmoitettiin 2. helmikuuta 2014.
Helmikuun vaalien kulku > Ehdokkaat

Hallituksen ja vaalien vastaiset mielenosoitukset jatkuivat parlamentin hajottamisen jälkeen. Mielenosoittajat estivät ehdokkaiden rekisteröinnin 24 vaalipiirissä. 28 vaalipiirissä ei ollut ainuttakaan vaalipiiriehdokasta ja 22 vaalipiirissä oli vain yksi ehdokas. Vaalikomitean mukaan ainakin 123 ehdokkaaksi halunnutta jätti valituksen.
Helmikuun vaalien kulku > Ennakkoäänestys

Parlamenttivaalien ennakkoäänestys järjestettiin 26. tammikuuta 2014. Ennakkoäänestykseen rekisteröityneitä oli noin kaksi miljoonaa. Mielenosoittajat estivät ennakkoäänestyksen 89 vaalipiirissä ja noin 440 000 ihmistä ei voinut äänestää. Heistä voivat varsinaisena vaalipäivänä äänestää vain ne, jotka rekisteröityivät omassa vaalipiirissään.
Helmikuun vaalien kulku > Varsinainen vaalipäivä

Vaalit järjestettiin 2. helmikuuta 2014. Vaalipäivän aattona neljä ihmistä kuoli pommi-iskussa Pattanissa, kun he olivat tarkastamassa äänestyspaikkaa, ja yhdeksän muuta haavoittui Bangkokissa. Vaalipäivänä äänestys peruutettiin yhdeksässä Etelä-Thaimaan provinssissa, joissa ei ollut vaalipiiriehdokkaita, puoluelistaäänestyksen äänestyslippuja ja vaalivirkailijoita. Äänestys peruttiin myös monissa Bangkokin vaalipiireissä.
Äänestyspaikkojen sulkeuduttua vaalikomitea ilmoitti, että viralliset vaalitulokset saadaan vasta, kun 23. helmikuuta 2014 pidettävän uuden ennakkoäänestyksen äänet ja ulkomailla annetut äänet on saatu laskettua. Hallituksen vastaisia mielenosoituksia johtanut Suthep ilmoitti, että mielenosoittajat eivät olleet estäneet ketään äänestämästä. Suthepin mukaan mielenosoituksia oli vain äänestyslippujen säilytyspaikoilla. Lisäksi Suthep ilmoitti aikovansa haastaa vt. pääministerin oikeuteen 3,8 miljardia bahtia maksaneista epäonnistuneista vaaleista.
Helmikuun vaalien kulku > Vaalien mitätöinti

Thaimaan perustuslakituomioistuin mitätöi 21. maaliskuuta 2014 helmikuun toisena päivänä pidetyt vaalit, koska vaaleja ei voitu pitää samanaikaisesti joka vaalipiirissä. Perustuslain mukaan vaalit on pidettävä samana päivänä kaikissa vaalipiireissä. 2. helmikuuta pidettyjä vaaleja ei voitu järjestää 28 vaalipiirissä.